1994R3298 — ET — 26.09.2000 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

▼M1

KOMISJONI MÄÄRUS (EÜ) nr 3298/94,

21. detsember 1994,

milles sätestatakse transiidina Austriat läbivatele rasketele kaubaveokitele kehtestatud transiidiõiguste süsteemi (ökopunktide süsteemi) käsitlevad üksikasjalikud meetmed

▼B







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Norra, Austria, Soome ja Rootsi ühinemisakti, eriti selle artikli 11 lõiget 6 ja protokolli nr 9 lisa 4, ning arvestades, et: ning arvestades, et: eespool nimetatud protokolliga nähakse ette Austria territooriumi kaudu kulgevat raskete kaubaveokite transiiti käsitlev erirežiim, mis põhineb transiidiõiguste süsteemil (ökopunktide süsteemil); alates ühinemiskuupäevast asendab selline režiim nõukogu 27. novembri 1992. aasta määruses (EMÜ) nr 3637/92 ( 1 ) kehtestatud ökopunktide jaotussüsteemi; komisjon peaks vastu võtma üksikasjalikud rakendusmeetmed, mis käsitlevad ökopunktide süsteemi ja jaotusega seotud menetlusi; protokolli nr 9 artikli 11 lõike 6 teise lõigu kohaselt peaksid sellised meetmed tagama praegustele liikmesriikidele, et nõukogu määruse (EMÜ) nr 3637/92 kohaldamisest ja 23. detsembril 1992 alla kirjutatud halduskokkuleppe ( 2 ) kohaldamisest, milles määratakse transiidikokkuleppes nimetatud ökopunktide süsteemi jõustumiskuupäev ja kasutuselevõtmise kord, tulenev tegelik olukord säilib; komisjon peaks ühisdeklaratsiooni nr 18 kohaselt vastu võtma üksikasjalikud meetmed, mis käsitlevad ökopunktide süsteemiga seotud lahendamata tehnilisi küsimusi; protokolli nr 9 lisa 4 muudetakse, et võtta arvesse Soomes ja Rootsis registreeritud raskete kaubaveokite transiitvedusid, mis arvutatakse mõlemas riigis 1991. aastal sooritatud transiitvedude arvu ja NOx-heitmete piirnormi 15,8 g NOx/kWh põhjal; käesoleva määrusega ettenähtud meetmed on kooskõlas protokolli nr 9 artikli 16 põhjal moodustatud komitee arvamusega, ON VASTU VÕTNUD KÄESOLEVA MÄÄRUSE:







I.

Haldussätted

▼M1

Artikkel 1

1. Raske kaubaveoki juht kannab Austria territooriumil kaasas ning peab järelevalve teostajatele nõudmise korral inspekteerimiseks esitama kas:

a) A lisale vastava nõuetekohaselt täidetud tüüpvormi või Austria sertifikaadi, mis kinnitab kõnealuse veo ökopunktimaksed, edaspidi “ökokaart”; või

b) mootorsõidukile paigaldatud elektroonilise seadme, mis võimaldab ökopunkte automaatselt deebetisse kanda, edaspidi “ökopunktiloendur”; või

c) kohased dokumendid, nagu need on määratletud artiklis 13, mis näitavad, et tehakse ökopunktivaba transiitvedu, nagu see on määratletud C lisas; või

d) kohased dokumendid, mis näitavad, et tehakse mittetransiitvedu, ning kui sõidukile on kinnitatud ökopunktiloendur, on see kohasele programmile lülitatud.

Austria pädevad asutused annavad ökokaardi välja ökopunktide ja ökokaardi väljaandmis- ja jaotamiskulude maksmise järel ning rajavad asjakohastesse kohtadesse ökopunktiloendurite lugemiseks vajaliku infrastruktuuri.

▼M2

1a. Transiitvedude suhtes, mis sooritatakse C lisas loetletud asjaoludel või Austria territooriumil kehtivate CEMT-i lubade alusel, ökopunktide süsteemi ei kohaldata.

▼M1

2. Ökopunktiloendurite tootmine, programmeerimine ja paigaldamine toimub vastavalt F lisas sätestatud üldisele tehnilisele kirjeldusele. Ökopunktiloendureid on lubatud kinnitada, programmeerida ja paigaldada iga liikmesriigi pädevatel ametiasutustel.

Ökopunktiloendurisse programmeeritakse teave registreerimisriigi kohta ja mootorsõiduki NOx väärtus, nagu see on kirjas lõikes 4 määratletud toodangu vastavuse (COP) dokumendis.

3. Ökopunktiloendur kinnitatakse mootorsõiduki tuuleklaasile. Selle asukoht on määratletud G lisas. See ei ole ülekantav.

4. 1. oktoobril 1990 või pärast seda registreeritud raske kaubaveoki juhil peab kaasas olema ka B lisa kohane COP-dokument, mille ta esitab nõudmise korral tõendina asjaomase veoki NOxheitkoguste kohta. Raskete kaubaveokite, mille esmakordne registreerimine on toimunud enne 1. oktoobrit 1990 või millele ei ole antud kõnealust dokumenti, COP-väärtuseks loetakse 15,8 g/kWh.

5. Liikmesriigid teatavad komisjonile pädevad asutused, kes on volitatud lõigetes 1-4 osutatud dokumente ja ökopunktiloendureid välja andma.

Artikkel 2

▼M2

1. Kui sõiduk ei kasuta ökopunktiloendurit, kantakse nõutav arv ökopunkte ökokaardile ja need tühistatakse. Ökokaart tühistatakse, kasutades ühte järgmistest meetoditest:

a) ökokaart tembeldatakse ökokaardi tembeldamise masinas;

b) Austria piirikontrolliametnikud tembeldavad ökokaardi Austriasse sisenemisel;

c) vedaja riigi ametiasutused tembeldavad ökokaardi ja märgivad sellele kuupäeva enne Austriasse sisenemist;

d) ökokaart tembeldatakse asutuses, kus toimub ökopunktiloendurite käivitamine.

Ökokaardi tembeldamise masinaga varustatud Austria piiripunktid on loetletud H lisas.

Statistilisel eesmärgil koguvad Austria ametiasutused täidetud ökokaardi 1. lehekülje või tagastavad pädevad asutused need Austria ametiasutustele kolme kuu jooksul pärast sõidu lõppu. Sellisel moel saadud statistilised andmed abistavad komisjoni ettepanekute tegemisel ökopunktide reservi jagamise kohta.

▼M1

2. Kui ökopunktiloenduriga varustatud sõiduk teeb ökopunkte nõudva transiitveo, lahutatakse selle transiitveo kinnitamisel ökopunktide koguarvust, mis on eraldatud liikmesriigile, kus sõiduk on registreeritud, selline arv ökopunkte, mis vastab sõiduki ökopunktiloendurisse salvestatud NOx-heitkoguse teabele. Seda tehakse infrastruktuuri abil, mille on rajanud ja mida opereerivad Austria ametiasutused.

Kahepoolseid vedusid tegevad ökopunktiloenduriga varustatud sõidukid peavad oma ökopunktiloenduri enne Austria territooriumile sisenemist ümber lülitama selliselt, et oleks näha, et tegemist on mittetransiitveoga.

3. Kui kasutatakse ökokaarti ja kui vedukit transiitveo ajal vahetatakse, kehtib sisenemisel väljaantud maksetõend ja see tuleb alles hoida. Kui uue veduki COP-väärtus on suurem kui vormis märgitud väärtus, kleebitakse täiendavad ökopunktid uuele kaardile ja tühistatakse riigist lahkumisel.

4. Ökopunkte nõudvate vedude puhul asendab ökokaart või ökopunktiloendur kõiki seni transpordistatistika jaoks kasutatud Austria vorme.

5. Liikmesriikide pädevad asutused teatavad komisjonile korrapäraselt ökokaartidel kasutatud punktide arvu. Tühistatud ökopunkte sisaldavate vormide originaalid või nende koopiad antakse vajaduse korral siseriiklike asutuste või komisjoni käsutusse.

Kui sõidukile on paigaldatud ökopunktiloendur, edastavad Austria ametiasutused 48 tunni jooksul pärast transiitveo sooritamist sõiduki registreerinud liikmesriigi määratud asutusele vajaliku teabe. See teave tehakse kättesaadavaks ka komisjonile.

6. Lõikeid 1-5 kohaldatakse, ilma et see piiraks artikli 14a kohaldamist.

▼B

Artikkel 3

1. Kuni 31. detsembrini 1996 tunnustatakse Itaalia või Saksamaa ökopunkte käsitlevat Austria maksetõendit Austrias, Saksamaal ja Itaalias varem kasutatud lubade asemel. Itaalias asendab selline maksetõend kahepoolset ühe suuna piletit ja Saksamaal kahepoolset edasi-tagasi sõidu luba.

Austrias registreeritud raskete kaubaveokite puhul, mis lahkuvad Itaaliast, asendab ettenähtud luba artikli 1 lõikes 1 nimetatud nõuetekohaselt täidetud vormi koopia, mis sisaldab Itaalia puhul nõutavat ökopunktide hulka.

2. Pidevaid vedusid, mis eeldavad Austria piiri ühekordset ületamist rongiga, kas traditsioonilise raudteetranspordi või ühendveona, ja piiri ületamist maantee kaudu enne või pärast raudtee kaudu ületamist, ei käsitleta kaupade Austriat läbivate maanteetransiitvedudena protokolli nr 9 artikli 1 punkti e tähenduses, vaid kahepoolsete vedudena kõnealuse protokolli artikli 1 punkti g tähenduses.

3. ►M1 Olenemata lõikest 2 käsitletakse Austriat läbivaid pidevaid transiitvedusid, mis kasutavad järgmisi raudteeterminale, vedudena: ◄

Fürnitz/Villach Süd, Sillian, Innsbruck/Hall, Brennersee, Graz.

▼M1

Artikkel 4

Ökopunktid on jõus oma kehtivusaasta 1. jaanuarist järgmise aasta 31. jaanuarini.

▼B

Artikkel 5

1. Protokolli nr 9 või käesoleva määruse rikkumise eest karistatakse raske kaubaveoki juhti või ettevõtjat vastavalt kehtivatele siseriiklikele õigusaktidele. ►M1 Käesoleva määruse korduva rikkumise korral kohaldatakse nõukogu määruse (EMÜ) nr 881/92 artikli 8 lõiget 3 ja artiklit 11 ( 3 ). ◄

▼M1

2. Komisjon ja liikmesriikide pädevad asutused pakuvad teineteisele oma pädevuse piires protokolli nr 9 või käesoleva määruse rikkumiste uurimiseks ja nende eest karistuse määramiseks haldusabi, eriti ökokaartide ja ökopunktiloendurite nõuetekohase kasutamise tagamisel.

3. Liikmesriik võib oma äranägemisel teha kontrolle mujal kui piiril, võttes nõuetekohaselt arvesse mittediskrimineerimise põhimõtet

▼M1

4. Võttes nõuetekohaselt arvesse proportsionaalsuse põhimõtet, võivad Austria järelevalveasutused võtta kohaseid meetmeid, kui sõiduk on varustatud ökopunktiloenduriga ja kui tekib vähemalt üks järgmistest olukordadest:

a) sõiduk või sõiduki operaator on korduvalt sooritanud rikkumisi;

b) sõiduki registreerinud riigil on alles jäänud ebapiisav arv talle eraldatud ökopunkte;

c) ökopunktiloendur on rikutud või seda on muutnud keegi, kellel ei ole selleks luba artikli 1 lõike 2 alusel;

d) liikmesriik ei ole sõidukile transiitveo tegemiseks eraldanud piisavalt ökopunkte;

e) sõidukil puuduvad kohased dokumendid vastavalt artikli 1 lõike 1 punktile c või punktile d, mis põhjendaksid ökopunktiloenduri lülitamist programmile, mis näitab, et Austria territooriumil tehakse mittetransiitvedu;

f) F lisas kirjeldatud ökopunktiloendurisse ei ole transiitveo tegemiseks sisestatud piisavalt ökopunkte.

5. Võttes nõuetekohaselt arvesse proportsionaalsuse põhimõtet, võivad Austria järelevalveasutused võtta kohaseid meetmeid, kui sõiduk ei ole varustatud ökopunktiloenduriga ja kui tekib vähemalt üks järgmistest olukordadest:

a) ökokaart ei ole esitatud järelevalveasutusele vastavalt käesoleva määruse sätetele;

b) esitatakse ökokaart, mis on mittetäielik või ebatäpne või millele ei ole ökopunktid korralikult kleebitud;

c) sõidukil puuduvad kohased dokumendid, mis õigustaksid ökopunktide mittevajamist;

▼M2

d) või kui ökokaart ei ole tühistatud artikli 2 lõikes 1 sätestatud korras.

▼B







II.

Ökopunktide jaotus

Artikkel 6

1. Ökopunktide hulk, mis moodustab 96,66 % kõikidest kasutatavatest ökopunktidest, jaotatakse liikmesriikide vahel vastavalt D lisas näidatud jaotusskaalale.

▼M1

2. Trükitud ökopunktid, mis on mõeldud ökokaartidele kleepimiseks, antakse liikmesriikide käsutusse igal aastal kahes osas, esimene enne eelmise aasta 1. oktoobrit ja teine enne kehtivusaasta 1. märtsi.

▼M3

Protokolli nr 9 artikli 11 lõike 2 punktis c sätestatud asjaoludel vähendatakse ökopunktide arvu. Vähendamise arvutamisel kasutatakse protokolli nr 9 lisa 5 punktis 3 sätestatud meetodit. Selliselt arvutatud ökopunktide vähendamine jaotatakse mitmele aastale.

▼M2

3. Liikmesriikidele antakse elektroonilised ökopunktid igal aastal kolmes võrdses osas: esimene osa enne eelneva aasta 1. novembrit, teine osa enne 1. märtsi ja kolmas osa enne 1. juulit.

▼M1

Artikkel 7

1. Liikmesriikide pädevad asutused eraldavad nende käsutuses olevad ökopunktid oma territooriumil registrisse kantud asjaomastele ettevõtjatele.

2. Liikmesriikide pädevad asutused teatavad ja tagastavad komisjonile igal aastal hiljemalt 15. oktoobriks need ökopunktid, mida nende käsutuses olevate andmete ja aasta viimaseid kuid käsitleva liiklushinnangu põhjal tõenäoliselt enne aasta lõppu ei kasutata.

▼M3

3. Komisjon märgib igal aastal ära, kui palju igale liikmesriigile eraldatud ökopunktidest olid 1. veebruari seisuga eelmisel aastal kasutatavad, ent mida ei ole kasutatud ega komisjonile tagastatud vastavalt lõikele 2. Kui kasutamata punktide kogus on suurem kui 2 % liikmesriigile eraldatud ökopunktidest, lahutab komisjon samaväärse koguse ökopunkte liikmesriigi selle aasta eraldusest. Need ökopunktid lisatakse selle aasta EL reservi.

▼B

Artikkel 8

1. Ökopunktid, mida ei jaotata liikmesriikide vahel artikli 6 kohaselt, ja need, mis on tagastatud komisjonile artikli 7 kohaselt, moodustavad ühenduse reservi.

▼M1

2. Komisjon eraldab ühenduse reservis olevad ökopunktid liikmesriikidele protokolli nr 9 artiklis 16 sätestatud korras vähemalt kuu aega enne aasta lõppu.

Ümberjaotamist kaalutakse vastavalt järgmistele kriteeriumidele, mis on üksikasjalikult esitatud E lisas:

— Kreeka ja Itaalia eriolukord,

— Saksamaa taasühendamise mõju,

— Austriat läbivate alternatiivsete transpordiviiside, eelkõige “Rollende Landstraße” edendamine,

— liikmesriikidele eraldatud ökopunktide tegelik kasutamine,

— liikmesriikidest transiitvedusid tegevate sõidukite keskmine NOx näitaja,

— ettenägematud sündmused.

▼B







III.

Ökopunktide arvu muutmine

Artikkel 9

►M1 ————— ◄ Protokolli nr 9 lisa 4 muudetakse järgmiselt:







Aasta Ökopunktide protsent 15 liikmesriigile määratud ökopunktid 1991 (võrdlusaasta) 100 % 23 556 220 1995 71,7 % 16 889 810 1996 65,0 % 15 311 543 1997 59,1 % 13 921 726 1998 54,8 % 12 908 809 1999 51,9 % 12 225 678 2000 49,8 % 11 730 998 2001 48,5 % 11 424 767 2002 44,8 % 10 533 187 2003 40,0 % 9 422 488







IV.

Ökopunktide süsteemiga seotud tehnilised küsimused

Artikkel 10

Protokolli nr 9 artikli 11 lõike 2 punkti b ja lisa 5 lõike 1 ►M1 eesmärgil ◄ kohaldatakse uue mootori COP-väärtust enne 1. oktoobrit 1990 registreeritud sõidukite puhul, mille mootor on vahetatud pärast kõnealust kuupäeva. Sellisel juhul on asjakohase asutuse antud sertifikaadis mainitud mootori vahetus ja esitatud kõik NOx-heitmete uut COP-väärtust käsitlevad üksikasjad.

Artikkel 11

Kui veduk, mis on registreeritud mõnes muus liikmesriigis kui Austria, asendatakse läbi Austria kulgeva ja Itaaliasse suunduva transiitveo ajal Austrias registreeritud vedukiga, nõutakse kuni 31. detsembrini 1996 lisaks esimese veduki teekonda käsitlevale maksetõendile Austria ja Itaalia vahelist kahepoolset liiklust käsitlevat luba.

Artikkel 12

Transiitvedu vabastatakse ökopunktide maksmisest, kui on täidetud kolm järgmist tingimust:

i) sõidu ainuke eesmärk on toimetada uhiuus sõiduk või mootorrong tootjatelt teises riigis asuvasse sihtkohta;

ii) sõidu ajal ei veeta kaupu;

iii) sõidukil või mootorrongil on asjaomased rahvusvahelised registreerimisdokumendid ja eksporditähis.

Artikkel 13

Transiitvedu vabastatakse ökopunktide maksmisest, kui tegemist on ökopunktidest vabastatud C lisas nimetatud veoga ning kui sõiduk on varustatud seda tõendavate nõuetekohaste dokumentidega. Need nõuetekohased dokumendid on kas:

— veokiri või

— täidetud ökokaart, millele ei ole kleebitud ökopunkte, või

— täidetud ökokaart koos ökopunktidega, mis hiljem hüvitatakse.

▼M2

Artikkel 14

Olenemata kohast, kus sõiduk sisenes Austriasse või väljus sealt, ei pea sõidu eest maksma ökopunkte, kui sõidukile laaditakse Austrias peale või sellelt maha täielik koorem ja kui sõidukil on selle kinnitamiseks olemas kohased dokumendid.

▼M1

Artikkel 14a

Üleminekuperioodil, mis lõpeb 31. detsembril 1997, on lubatud transiitliikluse haldamiseks kasutada nii ökokaarte kui ökopunktiloendureid.

Alates 1. jaanuarist 1998 lubab komisjon igal liikmesriigil kasutada aastas ökokaarte maksimaalselt 0,6 % ulatuses liikmesriikide ökopunktide koguarvust, nagu see on sätestatud artiklis 9. Liikmesriigid teatavad komisjonile hiljemalt iga kalendriaasta 1. augustiks, kui palju ökopunkte nad soovivad järgmisel aastal ökokaartidel kasutada. Komisjon annab need ökopunktid ühes osas enne 1. detsembrit. Ökokaardid antakse kooskõlas artikli 1 lõike 1 teise lõiguga.

▼M3

Artikkel 14b

Komisjon jälgib Austria ja teiste liikmesriikide tegevust teenuste taseme parandamisel Alpe läbivate kombineeritud vedude puhul. Komisjon esitab esimese aruande 2001. aastal.

▼B







V.

Lõppsätted

Artikkel 15

Käesolev määrus jõustub 1. jaanuaril 1995 eeldusel, et Norra, Austria, Soome ja Rootsi ühinemisakt jõustub.

Käesolev määrus on tervikuna siduv ja vahetult kohaldatav kõikides liikmesriikides.









ANEXO A —BILAG A —ANHANG A —ΠΑΡΑΡΤΗΜΑ Α —ANNEX A —ANNEXE A —ALLEGATO A —BIJLAGE A —ANEXO A









ANEXO B —BILAG B —ANHANG B —ΠΑΡΑΡΤΗΜΑ Β —ANNEX B —ANNEXE B —ALLEGATO B —BIJLAGE B —ANEXO B









C LISA

ÖKOPUNKTIDE SÜSTEEMIST VABASTATUD VEOLIIGID

1. Kauba juhuvedu lennuväljadele ja lennuväljadelt, kui lennuteenustes on tehtud muudatusi.

2. Pagasivedu reisijateveo sõidukiga ühendatud haagistes ning pagasivedu igat tüüpi sõidukites lennuväljadele ja lennuväljadelt.

3. Postisaadetiste vedu.

4. Vigastatud ja remontivajavate sõidukite vedu.

5. Jäätme- ja fekaalveevedu.

6. Loomakorjuste vedu nende hävitamise eesmärgil.

7. Mesilaste ja kalakoelmute vedu.

8. Surnukehade transport.

9. Kunstiteoste vedu näitusele väljapanekuks või ärilisel eesmärgil.

10. Kauba juhuvedu reklaami või hariduse esmärgil.

11. Kolimisvedu, mille sooritab selleks mõeldud töötajate ja seadmetega varustatud ettevõtja.

12. Materjalide, tarvikute ja loomade vedu teatri-, muusika- või filmietendustele, spordiüritustele, tsirkusesse, näitustele ja laatadele või sealt tagasi või raadio- ja televisiooniülekannetele või filmivõtetele või sealt tagasi.

13. Laevade ja õhusõidukite varuosade vedu.

14. Veoautode tühisõidud transiitveo käigus purunenud sõiduki asendamiseks ja veo jätkamiseks asendussõidukiga purunenud sõidukile välja antud loa alusel.

15. Meditsiinilise hädaabi vedu (eriti loodusõnnetuste korral).

16. Väärtuslike kaupade (näiteks väärismetallide) vedu erisõidukitega, mida saadavad politsei või turvateenistus.

▼M3









D LISA







ÖKOPUNKTIDE JAOTUS 2000-2003 Riik 2000 2001 2002 2003 I 3 789 047 3 688 365 3 401 686 3 076 080 D 3 548 525 3 453 294 3 182 073 2 898 150 A 1 519 487 1 476 911 1 355 433 1 274 152 NL 934 373 909 981 840 560 750 500 GR 455 749 443 800 409 792 366 994 DK 306 414 298 415 275 649 246 115 B 240 765 234 349 216 080 195 793 UK 64 309 62 630 57 852 51 654 S 57 042 55 553 51 315 45 817 F 37 829 36 841 34 031 30 385 LUX 37 829 36 841 34 031 30 385 SF 34 986 34 072 31 473 28 101 E 9 079 8 842 8 167 7 292 IRL 7 566 7 368 6 806 6 077 P 3 026 2 947 2 722 2 431 EL reserv 382 105 371 688 342 547 311 605 KOKKU 11 428 150 11 121 897 10 250 317 9 321 531

▼M2









E LISA

ÖKOPUNKTIDE ÜMBERJAOTAMISE KRITEERIUMID

Kreeka ja Itaalia eriolukord

Ühenduse reservist, mis on 3,34 % ökopunktide üldarvust, antakse eelisõiguse alusel osa ökopunkte Itaaliale D lisas kehtestatud 4 874 ühiku ulatuses ja Kreekale D lisas kehtestatud 576 ühiku ulatuses.

Lisaks võetakse kõik vajalikud meetmed, mis tagaksid, et Kreekale eraldatud ökopunktide osa võtaks piisavalt arvesse Kreeka vajadusi.

Saksamaa taasühendamise mõju

Lisaks eraldatakse Saksamaale ühenduse reservist osa ökopunkte D lisas kehtestatud 6 444 ühiku ulatuses.

Austria tagastatud ökopunktide ümberjaotamine

Kõik Austria ökopunktid, mis on tagastatud komisjonile ümberjaotamiseks, jaotatakse lisaökopunkte soovivatele liikmesriikidele vastavalt sellele, kuidas liikmesriikides registreeritud raskeveokid on kasutanud Austrias “Rollende Landstraßet”.

Euroopa Ühenduse ja Šveitsi Konföderatsiooni vahelise kaupade ja reisijate raudtee- ja maanteeveo kokkuleppe jõustumisel jaotatakse Austria tagastatud ökopunktid järgmiselt:

30 % ökopunktidest, mis Austria on tagastanud komisjonile jaotamiseks, eraldatakse Kreekale ja 30 % Itaaliale nende eelisõiguse alusel. Ülejäänud ökopunktid, mis Austria on tagastanud, jaotatakse lisaökopunkte soovivatele liikmesriikidele vastavalt sellele, kuidas liikmesriikides registreeritud raskeveokid on kasutanud Austrias “Rollende Landstraßet”.

Liikmesriikidele eraldatud ökopunktide hulk, nende poolt tegelikult kasutatud ökopunktid ja liikmesriikide transiitsõidukite keskmine NOx näitaja

Ülejäänud ökopunktid jaotatakse lisaökopunkte soovivatele liikmesriikidele proportsionaalselt koefitsiendiga, mis määratakse iga liikmesriigi jaoks järgmiselt:

— vajalikuks peetavate ökopunktide arv, mis põhineb Austria viimase statistika ekstrapoleerimisel,

— korrutatud liikmesriigile eraldatud ökopunktide ja tema poolt eelmisel aastal tegelikult ära kasutatud ökopunktide suhtega,

— korrutatud selle liikmesriigi transiitsõidukite viimase keskmise NOx näitajaga, mis on esitatud selle aasta sihtnäitaja protsendina.

▼M1









F LISA

ÖKOPUNKTILOENDURI ÜLDINE TEHNILINE KIRJELDUS

Lähiside peilerrajatise ja sõiduki vahel

DSRCga seotud (esialgsed) standardid ja tehnilised aruanded

Seoses lähisidega sõidukite ja teeäärse infrastruktuuri vahel tuleb täita järgmisi CEN/TC 278 sätestatud nõudeid:

a) prENV278/9/ # 62 DSRC Physical Layer using Microwave at 5.8 Ghz;

b) prENV 278/9/ # 64 “DSRC Data Link Layer”;

c) prENV 278/9/ # 65 “DSRC Application Layer”.

Tüübikatsetus

Ökopunktiloenduri tarnija peab esitama seadmete kohta akrediteeritud katsetusasutuse tüübikatsetuse tunnistuse, mis kinnitab vastavust praeguses I-ETS 300674 standardis määratletud piirväärtusetele.

Töötamistingimused

Automaatse ökopunktiloenduri toimimine peab olema tagatud järgmistes töötamistingimustes:

— ümbritsev keskkond: välisõhu temperatuur -25 °C kuni +70 °C,

— ilmastik: igasugused olud,

— liiklus: mitu sõidurada, liikudes,

— kiirus: nullist kuni 120 km/h.

Kuni DSRCga seotud (esialgsete) standardite vastuvõtmiseni on miinimumnõueteks eespool nimetatud töötamistingimused.

Ökopunktiloendur tohib reageerida ainult oma kasutusotstarbele spetsiifilistele mikrolainetele.

Ökopunktiloendur

Identifitseerimine

Igal ökopunktiloenduril peab olema unikaalne identifitseerimisnumber. Lisaks eristamiseks vajalikele numbritele peab selles numbris olema ka kontrollnumber usaldusväärsuse tõendamiseks.

Paigaldamine

Ökopunktiloendur peab olema konstrueeritud selliselt, et seda saab paigaldada veoauto või veduki tuuleklaasi taha. See peab olema paigaldatud nii, et seda ei saaks sõiduki küljest ära võtta.

Transiidideklaratsioon

Ökopunktiloenduril peab olema sisendseade ökopunktide maksmisest vabastatud sõitude deklareerimiseks.

See sisendseade peab olema kontrollimiseks ökopunktiloenduril selgelt nähtav; teise võimalusena peab olema võimalik seada ökopunktiloendur määratletud esialgsesse asendisse. Igal juhul tuleb tagada, et süsteemi hindamisel arvestatakse ainult sisenemisaegset seisundit.

Väline märgistus

Samuti peab iga ökopunktiloendur olema visuaalsel kontrollimisel selgelt identifitseeritav. Selleks tuleb eespool nimetatud unikaalne identifitseerimisnumber kanda kustutamatult seadme pinnale.

Ökopunktiloendurile kinnitatakse mitte-eemaldatav ja kustutatamatu märgistus valmiskleebiste kujul. Sellel märgisel peab olema konkreetse sõiduki ökopunktide arv (“5”, “6”, …“16”).

Need spetsiaalsed kleebised peavad olema võltsimiskindlad, mehaaniliselt vastupidavad ning valgus- ja temperatuurikindlad. Kleepumistugevus peab olema suur ning need peavad purunema, kui neid püütakse mis tahes viisil eemaldada.

Puutumatus

Korpus peab olema konstrueeritud selliselt, et see välistaks sisemiste osade igasuguse manipuleerimise ning oleks võimalik avastada kõik sekkumised.

Mälu

Ökopunktiloenduri mälumaht peab olema piisav järgmiste andmete tarvis:

— identifitseerimisnumber,

— andmed sõiduki kohta — — COP-väärtus,

— andmed tehingute kohta — — andmed piiripunkti kohta, — kuupäev/kellaaeg, — sõidudeklaratsiooni staatus, — blokeerimisinfo,

— andmed seisundi kohta — — manipuleerimine, — aku seisund, — viimase teabevahetuse seisund.

Varumälu peab olema vähemalt 30 %.









G LISA

ÖKOPUNKTILOENDURI PAIGALDUSNÕUDED

Ökopunktiloendur asub tuuleklaasi siseküljel märgitud alas (vt joonist), mille mõõtmed on:

x = 100 cm

y = 80 cm.

▼M2









H LISA

Ökokaardi tembeldamise masinaga varustatud Austria piiripunktid

Achenkirch

Arnoldstein

Braunau

Brennerpaß

Ehrwald

Hangendenstein

Hörbranz

Kiefersfelden

Musau

Nauders

Neuhaus

Pinswang

Reit im Winkel

Saalbrücke

Scharnitz

Schleching

Sillian

Springen

Suben

Steinpaß

Walserberg

Wegscheid